**О Б Я В Л Е Н И Е**

**На основание чл. 14 от Наредбата за провеждане на конкурсите и подбора при мобилност на държавни служители**

**О Б Я В Я В А:**

**КОНКУРС** за заемане на длъжността: **„Младши експерт”** в Общинска служба по земеделие – **Тервел**, Главна дирекция „Аграрно развитие”, Областна дирекция „Земеделие” гр. **Добрич**

**1. Минимални и специфични изисквания за заемане на длъжността**:

- Степен на завършено образование – висше;

- Минимална образователна степен – професионален бакалавър;

- Минимален професионален опит- не се изискват

- Професионална област – агрономство, аграрна икономика, горско стопанство, икономика, финанси, публична администрация, мениджмънт, маркетинг, счетоводсто, геодезия, информатика, информационни технологии и други.

- Правоспособност за управление на МПС категория „В“

Допълнителни умения и квалификации, носещи предимство на кандидатите:

* компютърна умения: MS Office – MS Word, MS Excel, WINDOWS, Internet;

Кандидатите да отговарят на условията на чл. 7 от Закона за държавния служител.

**2. Начин за провеждане на конкурса**

Тест;

Интервю

**3**. **Описание на длъжността:** Подпомага дейността на Общинската служба по земеделие, подпомага собствениците и ползвателите на земеделски земи при създаване на масиви за ползване. Оказва методическа помощ на земеделските стопани при идентифициране и очертаване на земеделските парцели, участва и извършва проверки по жалби и сигнали. Изготвя експертни становища по ЗСПЗЗ, извършва теренни проверки на земеделска земя. Извършва регистрация на земеделски стопани. Знания в областта на земеделието и нормативната уредба, свързана с дейността – Закон за подпомагане на земеделските производители, Закон за собствеността и ползването на земеделските земи, Правилник за прилагане на закона за собствеността и ползването на земеделските земи, Наредба №3/10.03.2023 г. за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкции, Наредба №4/30.03.2023 г. За условията и реда за подаване на заявления за попомагане по интервенции за подпомагане на площ и за животни, Наредба № 3 от 29.01.1999 г. за създаване и поддържане на регистър на земеделските стопани, Закон за държавния служител, Устройствен правилник на областните дирекции земеделие.

**4. Необходими документи за кандидатстване:**

**-** Заявление за участие в конкурса, съгласно Приложение № 3 към чл.17, ал.2 от Наредбата за провеждане на конкурсите и подбора при мобилност на държавни служители (НПКПМДСл);

- Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено от правото да заема длъжността, за която кандидатства (Декларация по чл. 17, ал. 3, т. 1 от НПКПМДСл) -по образец;

- Копия от документи за придобитата образователно-квалификационна степен и допълнителна квалификация, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

**5. Срок за подаване на документите:** 10 календарни дни от публикуване на обявлението. Кандидатите подават лично или чрез пълномощник документите за участие в конкурса.

**6. Място за подаване на документите:** Областна дирекция “Земеделие” – Добрич, гр. Добрич, ул. «Независимост» 5

**7. Общодостъпно място, на което ще се публикуват списъци или други съобщения във връзка с конкурса:** Информационното табло на Областна дирекция “Земеделие” – Добрич, гр. Добрич, ул. “Независимост” № 5, ет. 1, Общинска служба по земеделие Тервел, гр.Тервел, ул. “Св. Св. Кирил и Методий” № 10

**8**. Минимален размер на основна заплата за длъжността: 780 лв.\*

\* Основният размер на заплатата за длъжността ще бъде определен в зависимост от професионалния опит на спечелилия конкурса кандидат, съгласно нормативните актове определящи формирането на възнаграждението на държавните служители.

**.**